ปี 2020 ถือเป็นอีกหนึ่งปีทองของทองคำ โดยราคาทองคำในตลาดโลกทะยานขึ้นไปทำระดับสูงสุดเป็นประวัติการณ์ครั้งใหม่บริเวณกี่ดอลลาร์ต่อออนซ์
ปี 2020 ถือเป็นอีกหนึ่งปีทองของทองคำ โดยราคาทองคำในตลาดโลกทะยานขึ้นไปทำระดับสูงสุดเป็นประวัติการณ์ครั้งใหม่บริเวณ 2,075 ดอลลาร์ต่อออนซ์ ขณะที่ราคาทองคำในประเทศพุ่งขึ้นทำระดับสูงสุดเป็นประวัติกาณ์เช่นกันที่ 30,400 บาทต่อบาททองคำ โดยมีต้นเหตุสำคัญได้แก่ การระบาดของโควิด-19 ที่ส่งผลให้กิจกรรมทางเศรษฐกิจหยุดชะงักจนกระทบต่อการเติบโตทางเศรษฐกิจทั่วโลกอย่างหนัก ซึ่งกระตุ้นให้ธนาคารกลางและรัฐบาลทั่วโลกต้องดำเนินมาตรการกระตุ้นเศรษฐกิจทางการเงินและการคลัง นั่นทำให้ปี 2020 ทั้งราคาทองคำในตลาดโลกและราคาทองคำประเทศให้ผลตอบแทนมากถึง 30% เมื่อราคาทองคำพุ่งขึ้นแรง

ต้นทุนแบบ All-in Sustaining Cost (AISC) ซึ่งถือได้ว่าเป็นต้นทุนที่สะท้อนทุกค่าใช้จ่ายของการผลิตทองคำ โดยหากย้อนดูต้นทุน AISC ของราคาทองคำจาก CPM Group ในช่วงเปี 2012 พบว่า ต้นทุน AISC ของราคาทองคำมีระดับสูงสุดอยู่ที่ 1,187 ดอลลาร์ต่อออนซ์ ในช่วงไตรมาส 3/2012 หลังจากนั้นต้นทุน AISC ของราคาทองคำก็ปรับตัวลดลงต่อเนื่องจนต่ำกว่าระดับ 1,000 ดอลลาร์ต่อออนซ์นับตั้งแต่ไตรมาส 4/2014 เมื่อนำข้อมูลดังกล่าวมาเทียบกับระดับต่ำสุดของราคาทองคำจะพบว่า ราคาทองคำไม่เคยร่วงลงต่ำกว่าระดับดังกล่าวเลย

จากข้อมูลของ S&P Global Market Intelligence พบว่า ต้นทุน AISC ทองคำในช่วงไตรมาส 1/2020 ของผู้ประกอบการเหมืองแร่ทองคำรายใหญ่จำนวน 17 รายอยู่ระหว่าง 652-1,500 ดอลลาร์ต่อออนซ์ ขณะที่ต้นทุน AISC โดยเฉลี่ยอยู่ที่ 968 ดอลลาร์ต่อออนซ์ และมีค่ากลางของต้นทุน AISC อยู่ที่ 975 ดอลลาร์ต่อออนซ์ เพิ่มขึ้น 5.9% จากระดับ 923 ดอลลาร์ต่อออนซ์ในไตรมาส 4/2019 ดังนั้น ต่อให้ราคาทองคำปรับตัวลง แต่โอกาสที่ราคาทองคำจะร่วงลงแรงจนต่ำกว่าระดับดังกล่าวนั้นแทบจะเป็นไปไม่ได้เลย  

ที่สำคัญ ดูเหมือนจะเร็วไปที่นักลงทุนจะวิตกเกี่ยวกับการร่วงลงของราคาทองคำ เหตุเพราะปัจจัยพื้นฐานเชิงบวกที่เคยหนุนทองคำในปี 2020 ยังมีแนวโน้มจะดำเนินต่อไปในปี 2021 ไม่ว่าจะเป็นแนวโน้มอัตราดอกเบี้ยที่อยู่ในระดับต่ำ และการดำเนินมาตรการผ่อนคลายเชิงปริมาณ (QE) จากธนาคารกลางต่างๆ บวกรวมกับรัฐบาลทั่วโลกโดยเฉพาะยังมีแนวโน้มจะดำเนินมาตรการกระตุ้นเศรษฐกิจทางการคลังเพิ่มเติม ทำให้สภาพคล่องในระบบยังคงเพิ่มสูงขึ้น ภาวะดังกล่าวกระตุ้นการคาดการณ์ที่ว่าอัตราเงินเฟ้อมีแนวโน้มสูงขึ้น อันนำไปสู่การอ่อนค่าของสกุลเงิน ซึ่งจะช่วยสร้างสภาพแวดล้อมที่เชิงบวกต่อราคาทองคำได้ในระยะยาว
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน